Mindenem a Média Kft.

1000 Győr, Fő u. 28.

Tisztelt HR Katalin!

Az Önök által meghirdetett social media manager pozícióra jelentkezem, csatolva küldöm önéletrajzomat. Három évet dolgoztam social media asszisztensként a ZZ Mediánál, kommunikáció szakos diplomával rendelkezem.

A ZZ Médiánál töltött évek alatt szerteágazó gyakorlatot szereztem a leggyakrabban használt közösségi média platformok használatában (Facebook, Instagram, Twitter) és rajtuk keresztül a követőtábor és közösség építésében. Az elmúlt egy évben én voltam a felelőse a ZZ Média Instagram oldalának, mely időszak alatt az oldalon az aktivitás 35%-kal nőtt. Folyamatosan követem a közösségi oldalakon zajló változásokat, elvégeztem a Coursera Facebook Social Media Marketing képzését, a feladatok innovatív megközelítése mindig is közel állt hozzám.

Szeretek olyan csapatban dolgozni, amely hasonló elkötelezettséget érez a feladat iránt, és korábbi tapasztalataimnak köszönhetően kész vagyok arra, hogy vezetője legyek egy ilyen csapatnak. Szeretem a kihívásokat, és úgy érzem, eredményesen tudnám növelni a Mindenem a Média Kft. jelenlétét a közösségi térben.

Köszönöm, hogy elolvasta a levelem, remélem, lehetőséget kapok személyes elbeszélgetésre is, ahol bizonyíthatom rátermettségemet a feladatra.

Üdvözlettel

ZX

1111 Sopron, Kossuth u. 25

20/333 33 33

zx@gmail.com

LinkedIn profil